## Pravilnik o dodjeljivanju državnih stipendija redovitim studentima dodiplomskih studija i naknada dijela troškova školarine studentima poslijediplomskih studija

### NN 151/2002 (18.12.2002.), Pravilnik o dodjeljivanju državnih stipendija redovitim studentima dodiplomskih studija i naknada dijela troškova školarine studentima poslijediplomskih studija

# MINISTARSTVO ZNANOSTI I TEHNOLOGIJE

2479

Na teme­lju
članka 145. stavka 2. Zakona o visokim učiliš­tima (»Narodne novine« br. 59/96
– pročišćeni tekst, 14/00, 67/00, 94/00 i 129/00), članka 52. Zakona o
znanstvenoistraživačkoj djelatnosti (»Narodne novine« 59/96 – pročišćeni tekst)
i članka 43. stavka 2. Zakona o pravima hrvatskih branite­lja iz Domovinskog
rata i članova ­njihovih obite­lji, ministar znanosti i tehnologije donosi

## PRAVILNIK

### O DODJELJIVANJU DRŽAVNIH STIPENDIJA REDOVITIM STUDENTIMA DODIPLOMSKIH STUDIJA I NAKNADA DIJELA TROŠKOVA ŠKOLARINE STUDENTIMA POSLIJEDIPLOMSKIH STUDIJA

OPĆE ODREDBE

Članak
1.

Ovim
Pravilnikom propisuju se uvjeti i način dodje­ljiva­nja državnih stipendija
redovitim studentima dodiplomskih studija i naknada dijela troškova školarine
studentima poslijediplomskih studija.

Članak 2.

Za
dodjelu državnih stipendija, odnosno naknada dijela troš­kova školarine
natjecati se mogu redoviti studenti dodiplomskih, odnosno studenti
poslijediplomskih studija koji su držav­ljani Republike Hrvatske.

DRŽAVNE STIPENDIJE

Članak
3.

Državne
stipendije dodje­ljuju se prema odvojenim rang listama za svaku od s­ljedećih
kate­gorija redovitih studenata dodiplomskih studija:

1. osobito nadareni redoviti studenti

2. redoviti studenti deficitarnih studija i struka u
Republici Hrvatskoj

3. redoviti studenti koji će se nakon završetka
studija zaposliti na područjima od posebne državne skrbi ili na otocima

4. redoviti studenti – hrvatski branite­lji iz
Domovinskog rata, djeca poginulog hrvatskog branite­lja iz Domovinskog rata,
HRVI iz Domovinskog rata i ­njihova djeca

5.
redoviti studenti s prebivalištem u Gradu Vukovaru

6.
redoviti studenti – koji su bili smješteni u domove socijalne skrbi ili kod
udomite­ljskih obite­lji

7.
ostali redoviti studenti dodiplomskih studija.

*Opći
uvjeti*

Članak 4.

Za dodjelu državnih stipendija iz članka 3. ovog
Pravilnika mogu se natjecati redoviti studenti koji ispu­njavaju sljedeće opće
uvjete:

– da svladavaju upisani studij bez ponav­lja­nja
godine;

– da su upisali prvu godinu studija, a nisu stariji
od 22 godine;

– da nisu stariji od 24 godine, a studenti dviju završnih
godina studija da nisu stariji od 28 godina.

Članak 5.

Pored uvjeta iz članka 4. ovog Pravilnika studenti
koji se natječu za dodjelu državnih stipendija moraju ispu­njavati i s­lje­deće
opće uvjete za pojedine kate­gorije navedene u članku 3. ovog Pravilnika:

1. Za kate­goriju iz točke 1. – da po prosječnoj
ocjeni položenih ispita spadaju među 10% najbo­ljih studenata na svojoj godini
studija, odnosno, ako su upisali prvu godinu studija, da spadaju među 10% najbo­lje
plasiranih studenata u razredbenom postupku ili da su oslobođeni razredbenog
postupka.

2. Za kate­goriju iz točke 2. – da su upisani na
studije na koje se ne upisuje dovo­ljan broj studenata ili studije za izobrazbu
struč­njaka deficitarnih struka, koje za svaku godinu utvrđuje ministar
znanosti i tehnologije u pravilima i kriterijima.

3. Za kate­goriju iz točke 3. – da se obvežu nakon
završetka studija po potrebi raditi na područjima od posebne državne skrbi ili
otocima, najma­nje onoliko vremena koliko su dobivali državnu stipendiju.

4. Za kate­goriju iz točke 4. – da im redoviti prihod
mjesečno, po članu kućanstva, ne prelazi dvostruki iznos cenzusa redovitih novčanih
prihoda iz članka 50. stavka 1. točke 5. Zakona o pravima hrvatskih branite­lja
iz Domovinskog rata i članova ­njihovih obite­lji (»Narodne novine« br. 94/01).

5. Za kate­goriju iz točke 5. – da imaju prebivalište
u Gradu Vukovaru i da nakon okonča­nja studija rade na području Grada Vukovara
najma­nje dvostruko više vremena od vremena za koje su primali stipendiju.

6. Za kate­goriju iz točke 6. – da su bili smješteni
u domove socijalne skrbi ili u udomite­ljske obite­lji, do puno­ljetnosti.

*Posebni
uvjeti*

Članak
6.

(1)
Posebni uvjeti utvrđuju se pravilima i kriterijima koje donosi ministar
znanosti i tehnologije za svaku godinu.

(2)
Pravilima i kriterijima iz stavka 1. ovog članka mogu se pobliže odrediti
uvjeti za dodje­ljiva­nje državnih stipendija ostalim redovitim studentima iz članka
3. točke 7. ovog Pravilnika.

NAKNADE
DIJELA TROŠKOVA ŠKOLARINE

Članak
7.

Za
naknade dijela troškova školarine za stjeca­nje akademskog stup­nja magistra
ili doktora znanosti prijavu mogu podnijeti hrvatski branite­lji iz Domovinskog
rata, djeca poginulog hrvatskog branite­lja iz Domovinskog rata, HRVI iz
Domovinskog rata i ­njihova djeca, uz uvjete:

– da su
upisani ili ispu­njavaju uvjete za upis na poslijediplomski studij;

– da ne
primaju stipendiju ili pripomoć za školova­nje.

Članak
8.

(1)
Zaposlenici visokih učilišta, odnosno javnih znanstvenoistraživačkih instituta,
imaju pravo na naknadu dijela troškova školarine poslijediplomskih studija.

(2)
Osobe iz stavka 1. ovoga članka, koje su stekle stupa­nj magistra, odnosno
doktora znanosti imaju i pravo na naknadu dijela troškova oprema­nja i obrane
magistarskog, odnosno doktorskog rada.

(3)
Visinu novčane naknade iz stavka 1. i 2. ovoga članka utvrđuje ministar
posebnom odlukom.

NATJEČAJ

Članak
9.

(1)
Javni natječaj za dodjelu državnih stipendija i naknada dijela troškova školarine
iz članka 7. ovog Pravilnika raspisuje ministar, u pravilu jednom godiš­nje.

(2)
Tekst natječaja, te pravila i kriteriji za dodjelu državnih stipendija, dostav­ljaju
se svim visokim učilištima u Republici Hrvatskoj.

Članak
10.

Nakon
isteka rokova za podnoše­nje prijava te razmatra­nja svih potpunih i
pravodobnih prijava, utvrđuju se rang liste sukladno ovom Pravilniku te
pravilima i kriterijima.

Članak
11.

(1)
Rang liste objav­ljuju se na oglasnim pločama visokih učilišta Republike
Hrvatske.

(2) U
roku od osam dana od dana objav­ljiva­nja rang lista na oglasnoj ploči visokih
učilišta, pristupnici kojima nije dodije­ljena stipendija, mogu podnijeti
pismeni prigovor Ministarstvu znanosti i tehnologije i to isk­ljučivo u pogledu
pogreške pri utvrđiva­nju općih uvjeta iz članka 4. i 5. ovog Pravilnika.

(3)
Prigovor iz stavka 2. ovog članka neće se uvažiti ukoliko je do pogreške pri
utvrđiva­nju općih uvjeta došlo zbog nepotpune ili nepravodobne prijave
kandidata.

(4)
Odluku o prigovoru donosi ministar u roku od petnaest dana od dana isteka roka
za prigovor.

ODLUKA
O DODJELI STIPENDIJE

Članak
12.

(1) O
dodjeli državnih stipendija ministar donosi odluku za sve kandidate kojima je
dodije­ljena državna stipendija.

(2) Sa svakim redovitim studentom kojem je, teme­ljem
odluke iz stavka 1. ovog članka, dodije­ljena državna stipendija, Ministarstvo
znanosti i tehnologije zak­ljučuje ugovor o dodjeli stipendije za cijeli tijek
studija, uz uvjet da student savladava upisani studij bez ponav­lja­nja godine.

(3) Predložak Ugovora iz stavka 2. ovog članka čini
sastavni dio pravila i kriterija.

Članak 13.

(1) Student koji je, sukladno članku 12. ovog
Pravilnika, ostvario pravo na državnu stipendiju, zadržava to pravo tijekom
traja­nja studija, ukoliko savladava studij bez ponav­lja­nja godine.

(2) Student zadržava pravo na državnu stipendiju i za
vrije­me prekida studija u opravdanim slučajevima iz članka 64. stavka 1.
Zakona o visokim učilištima.

(3) U vrijeme sklapa­nja ugovora o dodjeli državne
stipendije, kao i za vrijeme traja­nja ugovora, student ne može primati niti
jednu drugu stipendiju.

(4) Student koji ne obavijesti Ministarstvo znanosti
i tehnologije o okolnostima iz stavka 3. ovog članka, dužan je, za razdob­lje u
kojem je, pored državne stipendije, primao stipendiju po nekoj drugoj osnovi,
vratiti prim­ljeni iznos državne stipendije.

Članak 14.

Novčani iznos stipendije isplaćuje se na tekući račun
korisnika stipendije, a novčana sredstva za naknadu djela troškova školarine
isplaćuju se na žiroračun organizatora poslijediplom­skih studija.

Članak 15.

Danom stupa­nja na snagu ovog Pravilnika prestaje važiti
Pravilnik o dodje­ljiva­nju državnih stipendija i pripomoći studentima dodiplomskih
i poslijediplomskih studija te poslijedoktorandima (»Narodne novine« br. 26/97)
i Pravilnik o izmjenama i dopunama Pravilnika o dodje­ljiva­nju državnih
stipendija i pripo­moći studentima dodiplomskih i poslijediplomskih studija te
poslijedoktorandima (»Narodne novine« br. 01/02).

Članak 16.

Ovaj Pravilnik stupa na snagu danom objave u
»Narodnim novinama«.

Klasa: 604-01/02-01/26
Urbroj: 533-12/918-02-5
Zagreb, 13. prosinca 2002.

Ministar
**prof. dr. sc. Gvozden Fle­go**, v. r.

if !supportEmptyParas endif

Pravilnik, NN 151/2002-2479